Jõgeva maakonna tervisenõukogu kutsub osalema elanike tervist ja heaolu toetavate tegevuste mitmekesistamiseks ideede taotlusvoorus. Taotlusi oodatakse maakonna terviseprofiilis välja toodud valdkondlikele prioriteetidele. Taotlustele ei ole esitatud eelarvelisi nõudeid, kuid planeeritav eelarve peab olema tegevusega seotud, mõistlik ning kulusäästlik.

Parima(te) ideede toetamist on võimalik koostöös maakonna tervisenõukoguga realiseerida maakondliku 2021. aasta tegevuskava raames või võimalusel 2020 aasta tegevuskava täpsustatud eelarvelistest vahenditest.

**TERVIST JA HEAOLU TOETAVATE TEGEVUSTE IDEEVOOR**

Toetatakse tegevusi järgmistel tegevussuundadel:

* **Füüsiliselt aktiivne noor ja pere**
* liikumisaktiivsuse tõstmiseks uuenduslike ja järjepidevate tegevuste loomine;
* liikumisaktiivsuse suurendamiseks võimaluste loomine avalikus ruumis;
* erivajadustega ja/või kitsendatud spetsiifilistele sihtgruppidele liikumisharrastuste järjepidev pakkumine ja/või püsiva(te) võimalus(t)e loomine.
* **Tervislikku toitumise kättesaadavuse soodustamine noortele ja peredele**
* tervisliku toitumise koolituste ja praktiliste õpitubade avalikud sarjad;
* püsivate tervisliku/kohaliku toidu kättesaadavuse parendamise lahenduste loomine;
* **Sotsiaalse kaasatuse suurendamine ja riskikäitumise vähendamine noorte seas**
* riskikäituvate noortele järjepidevate tegevuste võimaldamine eesmärgiga suurendada nende sotsiaalset aktiivsust ja õpetada eluks vajalikke oskusi;
* uued süsteemsed algatused (kõikidel tegevussuundadel).

**INFO JA NÕUDED TAOTLUSE ESITAJALE:**

* idee taotlus peab olema saabunud tähtaegselt SA JAEK poolt ette antud vormil (Lisa 1) ning taotlus peab olema allkirjastatud organisatsiooni allkirjaõigusliku isiku poolt;
* ideevoorus võivad osaleda kohaliku omavalitsuse allasutused (koolid, lasteaiad, sihtasutused), Jõgeva maakonda registreeritud mittetulundusühingud;
* toetatakse süsteemseid tegevusi või tegevusi, millel on pikaajalisem mõju;
* ei toetata üksikuid tervise-, elustiili- spordiüritusi või teabepäevi;
* tegevused peavad olema avalikud ning võimalikud osaleda kõikidele elanikele või põhjendatud piiritlusega;
* tegevused peavad lähtuma [maakonna terviseprofiilis](https://www.jaek.ee/documents/12279797/20642170/J%C3%B5geva%2Bmaakonna%2Btervise-%2Bja%2Bheaoluprofiil%2B2019%2B%28114%2Blk%29.pdf/f72fb4f0-1ae4-4ad2-9246-1dbd20027197) või [maakonna tervise ja heaolu ülevaates 2018.a](http://www.terviseinfo.ee/images/M_images/J6gevamaa_terviseylevaade_2018.pdf) välja toodud vajadustest ning täitma [Rahvastiku tervise arengukava 2009-2020](https://www.sm.ee/et/rahvastiku-tervise-arengukava-2009-2020) eesmärke ja alaeesmärke;
* tegevuste planeerimisel lähtutakse Tervise Arengu Instituudi välja töötatud nõuannetest ja soovitustest ning kaasatakse kutse/hariduse omandanud nõustajaid/koolitajaid (nt

tasakaalustatud toitumine ja toidupüramiid, alkohol, tubakas ja narkootikumid – mida kool teha saab? käsitlused. Info: [www.terviseinfo.ee](http://www.terviseinfo.ee);

**TAOTLUSI HINDAB MAAKONNA TERVISENÕUKOGU.
TAOTLUSTE HINDAMISEL ARVESTATAKSE:**

* taotluse vastavust taotlusvooru eesmärgi ja nõuetega;
* püstitatud eesmärgi ja planeeritud tegevuste selgust ja kooskõlalisust. Kas planeeritud tegevused aitavad saavutada püstitatud eesmärke;
* eesmärgi ja tegevuste seotust maakondlike ja riiklike dokumentide ja soovitustega. Kas taotlus on läbimõeldud ning põhjendatud (viited terviseprofiilile, arengukavale, uuringutele jms);
* kas taotluse eelarve kulud on tegevustega seotud, vajalikud, mõistlikud ja kulusäästlikud.

**TAOTLUSTE ESITAMISE TÄHTAEG 20. oktoober 2020** **arendus@jaek.ee****.**